पाएं अपने शहर की ताज़ा ख़बरें और फ्री ई-पेपरडाउनलोड करें
भद्रावती (चंद्रपुर). पिछले कुछ दिनों से जिले में तूफान कहर बरपा रहा है। मूल शहर में तूफान के कहर के बाद चंद्रपुर के महाकाली वार्ड में भी तूफान से भारी हानि हुई। इस बीच बुधवार देर रात भद्रावती परिसर में भीषण तूफान के साथ हुई बारिश में 10 मकानों की छतें गायब हो गई।
कई पेड़ उखड़कर गिर पड़े। कुछ पेड़ बिजली विभाग के तारों पर गिरने से लंबे समय तक लोगों को बिजली से वंचित रहना पड़ा। अचानक आई इस प्राकृतिक आफत में सौभाग्य से कोई जनहानि भले न हुई हो, परंतु लोगों की संपत्ति का लाखों का नुकसान हुआ है। मानसून के पूर्व ही रुद्रावतार का रूप धारण कर आई इस तूफानी बारिश का अनुमान किसी को न था। प्रारंभ में हल्की बूंदाबांदी हुई।
थोड़ी देर रुकने के बाद गरज के साथ तेज तूफान शुरू हो गया। यह तूफान इतना जोरदार था कि कई लोगों के घरों के इस्पाती छत लंबी दूरी पर उड़ गए जिससे बारिश में भीगकर ऐसे लोगों की गृहोपयोगी एवं खाद्यान्न आदि सामग्री का भारी नुकसान हुआ। कई लोगों के इलेक्ट्रॉनिक उपकरण भी खराब होने की खबर है।
पीडि़तों में भोजवार्ड के रामभाऊ तुरविले, अनिल रायपुरकर, राजाराम भोयर, भाऊराव उईके, रमेश भोयर, कृष्णाजी चिकनकर, शब्बीर अली, झिंगुजी वार्ड के वासुदेव पढाल, जवले प्लाट समीपस्थ श्री बालाजी सभागृह के संचालक आदि का समावेश है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva mai_Deva zho_Hant eng_Latn